Diari Oficial de la Generalitat Valenciana


Sumari del DOGV 5233, del 04-04-2006 (2006/3825)

DECRET 45/2006, de 31 de març, del Consell de la Generalitat, pel qual s'inclou en el Catàleg de Forests d'Utilitat Pública de la província de Castelló la forest denominada Barranc Roget, situada al terme municipal de la Vilavella i propietat d'este ajuntament.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5233

Data del DOGV
:   04-04-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/3825


Data del document
:   31-03-2006

Organisme emissor
:   Conselleria de Territori i Habitatge

Tipus de document
:   Decret

Descriptors 

:   * Castelló de la Plana
    * muntanya de l'estat

DECRET 45/2006, de 31 de març, del Consell de la Generalitat, pel qual s'inclou en el Catàleg de Forests d'Utilitat Pública de la província de Castelló la forest denominada Barranc Roget, situada al terme municipal de la Vilavella i propietat d'este ajuntament. [2006/3825]  
De conformitat amb el que disposen els articles 16 i 18 de la Llei 43/2003, de 21 de novembre, de Forests, i els articles 11, 13 i 26 del Reglament de la Llei 3/1993, de 9 de desembre, de la Generalitat, Forestal de la Comunitat Valenciana, aprovat pel Decret 98/1995, de 16 de maig, del Consell de la Generalitat, s'ha instruït el corresponent expedient de declaració d'utilitat pública i inclusió en el Catàleg de Forests d'Utilitat Pública de la província de Castelló de la forest denominada Barranc Roget, s'han justificat plenament les circumstàncies que el motiven i el Ple de l'Ajuntament ha adoptat l'acord, segons el qual .accepta l'iniciació del procediment sobre la declaració d'utilitat pública de la forest Barranc Roget, per la qual cosa escau dictar el corresponent decret.   
Per aquesta raó, a proposta del conseller de Territori i Habitatge i amb la deliberació prèvia del Consell de la Generalitat, en la reunió del dia 31 de març de 2006,  
DECRETE  
Article 1  
Declarar d'utilitat pública la forest denominada Barranc Roget, propietat de l'Ajuntament de la Vilavella, d'una superfície de 106,28 hectàrees, que correspon a les parcel.les: 14, 17, 18, 19, 21, 34, 71, 130, 147, 148, 154, 158, 163, 167, 211, 219, 229, 255, 257, 285, 311, 315, 358, 382, 451, 507 i 513 del polígon 4 del municipi de la Vilavella.  
Article 2  
Incloure en el Catàleg de Forests d'Utilitat Pública de la província de Castelló la forest Barranc Roget, amb el número 127, de la manera següent:  
. Forest: Barranc Roget.  
. Província: Castelló.  
. Partit judicial: Nules.  
. Municipi: la Vilavella.  
. Número: 127.  
. Pertinença: Ajuntament de la Vilavella.  
. Límits: nord, finques particulars; est, terme de Nules; sud, terme de la Vall d'Uixó, Nules i finques particulars; i oest, particulars.  
. Cabuda pública: 106,28 ha.  
. Cabuda total: 106,28 ha.  
DISPOSICIÓ FINAL  
Este decret tindrà efecte des de l'endemà de la publicació en el Diari Oficial de la Generalitat Valenciana.  
Contra el present decret, els interessats poden interposar recurs contenciós administratiu en el termini de dos mesos, comptadors a partir del dia següent a la publicació d'este decret en el Diari Oficial de la Generalitat Valenciana, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen l'article 10 i concordants de la Llei Reguladora de la Jurisdicció Contenciosa Administrativa.  
Tot això sense perjudici de la interposició del recurs potestatiu de reposició davant del Consell de la Generalitat, en el termini d'un mes des de l'endemà de la publicació d'este decret en el Diari Oficial de la Generalitat Valenciana, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.   
València, 31 de març de 2006  
El president de la Generalitat,  
FRANCISCO CAMPS ORTIZ  
El conseller de Territori i Habitatge,  
RAFAEL BLASCO CASTANY